Olympiske sommerleker

**De moderne olympiske sommerleker** er en internasjonal multisportkonkurranse som avholdes hvert fjerde år. De olympiske sommerlekene regnes som det mest prestisjefylte sportsarrangementet i verden. Den internasjonale olympiske komité (IOK) er hovedansvarlig for organiseringen og arrangeringen av lekene.
 
De moderne olympiske sommerlekene ble for første gang avholdt i 1896 i Athen i Hellas. Lekene nummereres med romertall, der også avlyste leker inngår i nummereringen. Jubileumslekene i 1906 regnes ikke med i de offisielle IOK-statistikkene, men sportsstatistikere og andre interesserte tar de ofte med i sine statistikker. Lekene er medregnet i listene i denne artikkelen, bortsett fra medaljestatistikken, som hovedsakelig baserer seg på IOKs offisielle medaljedatabase. 

Ved de første moderne olympiske lekene i 1896 deltok fjorten nasjoner med totalt 241 utøvere, kun menn, der mesteparten var fra arrangørlandet Hellas. Et drøyt århundre senere, under OL 2008 i Beijing, var det over to hundre nasjoner, med nesten elleve tusen mannlige og kvinnelige utøvere som deltok. Antall øvelser er også betydelig utvidet i løpet av de moderne lekenes historie fra slutten av 1800-tallet til nå.

Det olympiske flagget, med de fem ringene i ulike farger som symboliserer verdens kontinenter, ble tatt i bruk første gang under Sommer-OL 1920 i Antwerpen. Den olympiske ild ble første gang ført til olympiastadion i Berlin under Sommer-OL 1936. Ilden ble hentet i Olympia og fraktet til stadionet av sportsutøvere fra Hellas.

På grunn av krig har det ved tre OL-år ikke blitt avholdt leker. De første innstilte lekene var i 1916 under første verdenskrig, de skulle ha vært arrangert i Berlin. Under andre verdenskrig ble lekene i 1940 (Tokyo) og 1944 (London) avlyst. Tyskland og Japan fikk ikke lov å delta i lekene 1948 i London på grunn av sin rolle under andre verdenskrig.

Politikk har påvirket lekene også utenom utestengelsen i 1948. Sovjetunionens invasjon av Afghanistan resulterte i at mange nasjoner fra den vestlige delen av verden boikottet  lekene 1980 i Moskva. Dette førte til en motreaksjon med boikott fra Sovjetunionen og en rekke østblokkland fire år senere under OL 1984 i Los Angeles.

Sommer-OL har blitt arrangert flest ganger i Europa, og det er flere byer som har stått som vert for lekene mer enn en gang: London, Paris, Los Angeles, Athen og Tokyo. Byer i Afrika har aldri stått som arrangør.

## Arrangørbyer

;Fotnoter
 

## Idrettsgrener

Den internasjonale olympiske komité (IOK) har besluttet at de olympiske sommerlekene skal bestå av 28 obligatoriske kjerneidretter samt inntil seks idretter som hver enkelt organisasjonskomité selv kan velge å arrangere. En av forutsetningene for inklusjon av egenvalgte idretter er at det totale antall utøvere i lekene ikke skal overstige . Dersom antall øvelser overstiger 310, må arrangørenes organisasjonskomité få dette godkjent av IOK. Under IOKs 131. sesjon i september 2017, ble de 28 idrettene som ble arrangert under Sommer-OL 2016 vedtatt som kjerneidrettene for 2024, samtidig som at Paris' organsisasjonskomité ble oppfordret til å velge ut «egne» idretter til vurdering.

Følgende idrettsgrener er godkjent av IOK som det offisielle olympiske programmet for Sommer-OL 2024.
Tallene i tabellen angir hvor mange øvelser innen idretten som var med i hvert OL. En stjerne i tabellen angir at grenen var demonstrasjonsidrett i de respektive lekene.

Noen av idrettsgrenene består av flere disipliner. Disipliner fra samme idrett har lik fargekode:

&nbsp;&nbsp;&nbsp;&nbsp; Svømmesport — &nbsp;&nbsp;&nbsp;&nbsp; Baseball/Softball —  &nbsp;&nbsp;&nbsp;&nbsp; Padling — &nbsp;&nbsp;&nbsp;&nbsp; Sykling — &nbsp;&nbsp;&nbsp;&nbsp; Gymnastikk — &nbsp;&nbsp;&nbsp;&nbsp; Volleyball

### Tidligere idrettsgrener
Følgende idrettsgrener har tidligere vært på det offisielle olympiske programmet. Tallene i tabellen angir hvor mange øvelser innen idretten som var med i hvert OL. En stjerne i tabellen angir at grenen var demonstrasjonsidrett i de respektive lekene.

## Medaljefordeling

Medaljestatistikken består av tall hentet fra Den internasjonale olympiske komités egen medaljedatabase, inkludert medaljefordeling nasjonsvis ifølge IOKs egne lagkoder. Databasen består av flere sammenstilte nasjonsvise medaljefordelinger, én for hver av de enkelte olympiske lekene. IOK er den øverste og eneste autoritet vedrørende utdelinger, fordelinger og omfordelinger av olympiske medaljer..

Medaljer vunnet i kunstløp under Sommer-OL 1908 og Sommer-OL 1920, samt ishockey under Sommer-OL 1920 er inkludert i denne tabellen, ikke i medaljefordelingen for vinterlekene. 

**Kursiv skrift* angir nasjoner som ikke lenger eksisterer.
*Oppdatert per 11. august 2024

## Se også
* Liste over norske flaggbærere i De moderne olympiske sommerleker
* Olympiske leker
* Olympiske vinterleker
* Ungdoms-OL
* Vinter-OL for ungdom
* Sommer-OL for ungdom

## Referanser


## Kilder
* Olympics.com: ''Olympic Results''

## Eksterne lenker
* 
*  Olympiske sommeridretter hos olympics.com
*  The Rebels of 1894 and a Visionary Activist – Journal of Olympic History hos la84.org
*  Civic Pacifism and Sports-Based Internationalism: Framework for the Founding of the International Olympic Committee hos la84.org
*  The Modern Olympic Games - A Work of 'Barbarians' hos la84.org
*  Sommer-OL  på sports-reference.com